31998D0385
L 174/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 13 май 1998 година
относно правила за прилагане на Директива 95/64/ЕО на Съвета относно статистическите данни при превоз на товари и пътници по море
(нотифицирано под номер С (1998) 1275)
(текст от значение за ЕИП)
(98/385/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 95/64/ЕО на Съвета от 8 декември 1995 г. относно статистически данни при превоз на товари и пътници по море (1), и по-специално членове 4, 10 и 12 от нея,
като има предвид, че на държавите-членки следва да се предоставят дерогации, които да им позволят да приведат националните си статистически системи в съответствие с изискванията на Директива 95/64/ЕО;
като има предвид, че Комисията следва да изготви списък на пристанищата, кодирани и класифицирани по страни и морски крайбрежни зони;
като има предвид, че е необходимо да се изменят приложенията към споменатата директива;
като има предвид, че предвидените в настоящото решение мерки са в съответствие със становището на Статистическия програмен комитет, създаден с Решение 89/382/ЕИО, Евратом на Съвета (2),
ПРИЕ НАСТОЯЩОТО РЕШЕНИЕ:
Член 1
1. Дерогациите, предоставени на държавите-членки, са определени в приложение I.
2. Дерогациите се прилагат за 1997 г., 1998 г. и 1999 г., освен някои дерогации, определени в приложение I, които се прилагат само за 1997 г.
Член 2
Списъкът на пристанищата, кодирани и класифицирани по страни и морски крайбрежни зони, се съдържа в приложение II.
Член 3
1. Приложения II, III, IV, V, VII и VIII към Директива 95/64/ЕО се изменят, както следва:
1.
Приложение II:
Срещу кодове № 30, 31, 32, 33 и 34 в колона „Тонаж“ се вписва цифрата 3, която препраща към бележка под линия № 3.
2.
Приложение III:
Изречението под заглавието „Стокова номенклатура“ се заменя със следния текст:
„Използваната стокова номенклатура се състои от 24 групи товари (първата колона по-долу), която се основава на единната стокова номенклатура за транспортни статистически цели (NST/R), докато Комисията, след консултации с държавите-членки, вземе решение да я замени.“
3.
Приложение IV:
Първият параграф от текста под заглавието „Морски крайбрежни зони“ се заменя със следния текст:
„Номенклатурата, която следва да се използва е геономенклатурата (номенклатурата на страните за статистически данни за външната търговия на Общността и за статистически данни за търговията между държавите-членки, първоначално изготвена с Регламент (ЕИО) № 1736/75 на Съвета (3), която е била в сила през годината, за която се отнасят данните.
4.
Приложение V:
а)
първият параграф на текста под заглавието „Националност по регистрация на плавателните съдове“ се заменя със следния текст:
„Номенклатурата, която следва да се използва е геономенклатурата (номенклатурата на страните за статистически данни за външната търговия на Общността и за статистически данни за търговията между държавите-членки, първоначално изготвена с Регламент (ЕИО) № 1736/75 на Съвета (4), която е била в сила през годината, за която се отнасят данните, със следните изключения: за Белгия и Люксембург следва да се използват съответно кодове 017 и 018;
б)
в списъка на кодовете: кодове „0011 Франция“ и „0012 Кергеленови острови“ се заличават; след код „0112 Испания (Ребека)“ се добавят кодове „0281 Норвегия“ и „0282 Норвегия (NIS)“; код „8902 Френска антарктическа територия“ се заменя с „Френска антарктическа територия (включително Кергеленови острови)“.
5.
Приложение VII:
Цифровите стойности в колони „DWT“ от таблицата се повтарят в колони „GT“; долната граница за категория „01“ в колона „GT“ е „100“.
6.
Приложение VIII:
а)
под заглавието „Обобщени и подробни статистически данни“, в края на всяко от първите три изречения „E1“ се заменя с „E1 или E2, или E1 и E2“;
б)
в таблицата „Съвкупност от данни Е1“, в колона „Кодиращ елемент“ препратката „Еднозначен цифров“ срещу променливата „Тип плавателен съд“ се заменя с „Двузначен цифров“; в колона „Номенклатура“ и на първия ред от таблицата, думите „или брутна товароносимост“ се заличават;
в)
след таблицата „Съвкупност от данни Е1“ се добавя таблица „Съвкупност от данни Е2“.
2. Новите редакции на приложения II, III, IV, V, VII и VIII към Директива 95/64/ЕО се заменят с приложение III към настоящото решение, което включва измененията, изброени в параграф 1 на настоящия член.
Член 4
Адресати на настоящото решение са държавите-членки.
Съставено в Брюксел на 13 май 1998 година.